KOMISIJOS REGLAMENTAS (EB) Nr. 386/2007
2007 m. balandžio 10 d.
iš dalies keičiantis ir pritaikantis Reglamentą (EB) Nr. 990/2006, pradedantį nuolatinius valstybių narių intervencinių agentūrų turimų grūdų eksporto konkursus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Bulgarijos ir Rumunijos stojimo sutartį, ypač į jos 4 straipsnio 3 dalį,
atsižvelgdama į Bulgarijos Respublikos ir Rumunijos stojimo aktą, ypač į jo 56 straipsnį,
atsižvelgdama į 2003 m. rugsėjo 29 d. Tarybos reglamentą (EB) Nr. 1784/2003 dėl bendro grūdų rinkos organizavimo (1), ypač į jo 6 straipsnį,
kadangi:
(1)
Bulgarijai ir Rumunijai įstojus į ES, nustojo galioti Komisijos reglamento (EB) Nr. 990/2006 (2) 1 straipsnio 2 dalis dėl Bulgarijos ir Rumunijos išbraukimo iš trečiųjų šalių, į kurias gali būti eksportuojami grūdai, sąrašo, todėl jos nuostatos turėtų būti panaikintos.
(2)
Reglamento (EB) Nr. 990/2006 III priede yra įrašai visomis Bendrijos kalbomis. Reikėtų papildyti minėtą sąrašą įterpiant minėtus įrašus bulgarų, airių, maltiečių ir rumunų kalbomis.
(3)
Todėl Reglamentą (EB) Nr. 990/2006 reikėtų iš dalies pakeisti.
(4)
Šiame reglamente numatytos priemonės atitinka Javų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 990/2006 1 straipsnio 2 dalis pakeičiama taip:
„2. Paprastųjų kviečių ir rugių atveju kiekvienas konkursas vyksta dėl maksimalaus kiekio, eksportuotino į visas trečiąsias šalis, išskyrus Albaniją, Buvusiąją Jugoslavijos Respubliką Makedoniją, Bosniją ir Hercegoviną, Kroatiją, Lichtenšteiną, Juodkalniją, Serbiją (3) ir Šveicariją.
Miežių atveju kiekvienas konkursas vyksta dėl maksimalaus kiekio, eksportuotino į visas trečiąsias šalis, išskyrus Albaniją, Buvusiąją Jugoslavijos Respubliką Makedoniją, Bosniją ir Hercegoviną, Kanadą, Kroatiją, Jungtines Amerikos Valstijas, Lichtenšteiną, Juodkalniją, Meksiką, Serbiją (3) ir Šveicariją.
2 straipsnis
Reglamento (EB) Nr. 990/2006 III priedas pakeičiamas šio reglamento priedu.
3 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2007 m. balandžio 10 d.